Qoraqalpogʻiston Respublikasida ixtisoslashtirilgan tibbiy xizmatlarni yanada rivojlantirish toʻgʻrisida
(resolution, 2023-09-05)

Oʻzbekiston Respublikasi Prezidentining 2021-yil 21-sentabr kuni Qoraqalpogʻiston Respublikasiga tashrifi davomida va fuqarolar ishtirokida oʻtkazilgan yigʻilishda berilgan topshiriqlar ijrosini taʼminlash, shuningdek, hududda ixtisoslashtirilgan tibbiy xizmatlar qamrovini yanada kengaytirish maqsadida Vazirlar Mahkamasi qaror qiladi: 1. 2022-yil 1-yanvardan boshlab Qoraqalpogʻiston Respublikasining tibbiyot muassasalarida sifatli ixtisoslashtirilgan tibbiy xizmatlarni koʻrsatish maqsadida respublika tibbiyot muassasalari quyidagilarni nazarda tutgan holda 1-ilovaga muvofiq biriktirilsin: har bir respublika tibbiyot muassasalari yoʻnalishi boʻyicha hududda yurak qon-tomir, oʻtkir ichak, buyrak, oʻpka, onkologik va boshqa turdagi kasalliklarni barvaqt aniqlash va yuqori texnologik davolash usullarini amaliyotga tatbiq qilish; respublika ixtisoslashtirilgan ilmiy-amaliy tibbiyot markazlarining Qoraqalpogʻiston Respublikasi filiallariga tashkiliy-metodik rahbarlik qilish, ularning amaliyotiga tibbiy yordamning zamonaviy usullari va texnologiyalarini joriy etish. Ushbu yoʻnalishda sayyor maslahatlar, mahorat darslari, birinchi navbatda eng murakkab holatlarda hududiy filiallarda yuqori texnologiyali jarrohlik muolajalarini muntazam ravishda oʻtkazib borish; respublika tibbiyot muassasalari, shuningdek, xususiy tibbiyot tashkilotlari hamda nodavlat notijorat tashkilotlarining malakali mutaxassislarini Qoraqalpogʻiston Respublikasiga tizimli ravishda jalb qilish choralarini koʻrish. 2. Belgilansinki: mazkur qarorning 1-bandida nazarda tutilgan ishlarni amalga oshirish uchun respublika tibbiyot muassasalari, shuningdek, xususiy tibbiyot tashkilotlari hamda nodavlat notijorat tashkilotlarining malakali mutaxassislari jalb qilinadi; Sogʻliqni saqlash vazirligi tomonidan shakllantiriladigan roʻyxatga asosan respublika tibbiyot muassasalari, shuningdek, xususiy tibbiyot tashkilotlari hamda nodavlat notijorat tashkilotlari malakali mutaxassislarining temir yoʻl transporti bilan Qoraqalpogʻiston Respublikasiga kelib-ketishi bilan bogʻliq xarajatlari Davlat budjeti mablagʻlari hisobidan qoplanadi. Bunda, Sogʻliqni saqlash vazirligi va “Oʻzbekiston temir yoʻllari” AJ oʻrtasida tuzilgan shartnoma asosida 100 foiz miqdorda oldindan toʻlov amalga oshiriladi hamda har oy yakuni bilan haqiqatda foydalanilgan chiptalardan kelib chiqib, oʻzaro hisob-kitoblar olib boriladi. 3. Qoraqalpogʻiston Respublikasining tibbiyot muassasalarida sifatli ixtisoslashtirilgan tibbiy xizmatlar koʻrsatish uchun zarur boʻlgan asbob-uskunalar roʻyxati 2-ilovaga muvofiq tasdiqlansin. Bunda, Qoraqalpogʻiston Respublikasi Vazirlar Kengashi ilovaga muvofiq Qoraqalpogʻiston Respublikasi tibbiyot muassasalariga xarid qilinayotgan diagnostik va tibbiy uskunalardan toʻlaqonli hamda samarali foydalanish maqsadida 2022-yildan boshlab mahalliy budjet hisobidan reaktiv, reagentlar, sarflov anjomlari hamda servis xizmatlari uchun qoʻshimcha mablagʻ ajratishni nazarda tutsin. 4. Sogʻliqni saqlash vazirligi: ikki hafta muddatda 2022-yil uchun hamda kelgusi yillar uchun har yilning 10-yanvarigacha Qoraqalpogʻiston Respublikasiga respublika tibbiyot muassasalari, shuningdek, xususiy tibbiyot tashkilotlari hamda nodavlat notijorat tashkilotlari malakali mutaxassislarining temir yoʻl transporti bilan kelib-ketishi uchun ularning roʻyxatini “Oʻzbekiston temir yoʻllari” AJga hamda Qoraqalpogʻiston Respublikasi Vazirlar Kengashiga taqdim qilib borsin; Qoraqalpogʻiston Respublikasi Vazirlar Kengashi bilan birgalikda jalb qilingan xususiy tibbiyot tashkilotlari hamda nodavlat notijorat tashkilotlarining malakali mutaxassislariga hududdagi davlat tibbiyot muassasalariga tegishli boʻlgan moddiy-texnik baza, zamonaviy asbob-uskunalar va boshqa texnik vositalardan erkin foydalanish imkoniyatini yaratsin. 5. “Oʻzbekiston temir yoʻllari” AJ Sogʻliqni saqlash vazirligi tomonidan taqdim qilinadigan roʻyxatga asosan respublika tibbiyot muassasalari, shuningdek, xususiy tibbiyot tashkilotlari hamda nodavlat notijorat tashkilotlarining malakali mutaxassislarini “Toshkent-Nukus-Toshkent” yoʻnalishidagi chiptalar bilan taʼminlab borsin. 6. Moliya vazirligi Sogʻliqni saqlash vazirligi bilan birgalikda: Qoraqalpogʻiston Respublikasining tibbiyot muassasalarida sifatli ixtisoslashtirilgan tibbiy xizmatlar koʻrsatish uchun zarur boʻlgan asbob-uskunalar bilan jihozlash uchun 2022-yil respublika budjeti parametrlarida Sogʻliqni saqlash vazirligiga nazarda tutilgan mablagʻlar doirasida mazkur qarorning ilovasiga muvofiq mablagʻ ajratilishini; mazkur qarorning 2-bandi uchinchi xatboshisida nazarda tutilgan mutaxassislarning “Toshkent-Nukus-Toshkent” yoʻnalishi boʻyicha temir yoʻl chiptalari xarajatlarini qoplash uchun zarur boʻlgan mablagʻlarni 2022-yildan boshlab Sogʻliqni saqlash vazirligi xarajatlar smetasida nazarda tutilishini taʼminlasin. Bunda: Davlat budjeti mablagʻlari hisobidan ilovada koʻrsatilgan jihozlarni markazlashgan tarzda xarid qilishga doir ishlarni amalga oshirish boʻyicha “Oʻzmedimpeks” masʼuliyati cheklangan jamiyati buyurtmachi etib belgilansin; Sogʻliqni saqlash vazirligi xaridlarni davlat xaridlari toʻgʻrisidagi qonunchilik talablariga muvofiq amalga oshirilishini taʼminlasin. 7. Qoraqalpogʻiston Respublikasi Vazirlar Kengashi mahalliy budjetning qoʻshimcha manbalari hisobidan hududga jalb qilingan respublika ixtisoslashtirilgan ilmiy-amaliy tibbiyot markazlari, shuningdek, xususiy tibbiyot tashkilotlari hamda nodavlat notijorat tashkilotlarining malakali mutaxassislarining yashash, ovqatlanish va boshqa zarur xarajatlarini qoplash choralarini koʻrsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari hamda Oʻzbekiston Respublikasi sogʻliqni saqlash vaziri B.A. Musayev zimmasiga yuklansin. T/r Markaz nomi Tibbiy xizmatlar koʻrsatish yoʻnalishlari 1. Akademik V. Vaxidov nomidagi respublika ixtisoslashtirilgan xirurgiya ilmiy-amaliy tibbiyot markazi 1. Yuqori texnologik kam invaziv jarrohlik amaliyoti; 2. Buyrak transplantatsiyasi. 2. Respublika ixtisoslashtirilgan urologiya ilmiy-amaliy tibbiyot markazi Buyrak yagona toshini asoratlanmagan turida kam invaziv yuqori texnologik jarrohlik amaliyoti. 3. Respublika ixtisoslashtirilgan pediatriya ilmiy-amaliy tibbiyot markazi 1. Yuqori texnologik koxlear implantatsiya jarrohlik amaliyoti; 2. Bolalarda yuqori texnologik jarrohlik amaliyoti; 3. Ovqat hazm qilish aʼzolarining patologiyasida yuqori texnologik jarrohlik amaliyoti. 4. Respublika ixtisoslashtirilgan travmatologiya va ortopediya ilmiy-amaliy tibbiyot markazi 1. Yirik boʻgʻimlar patologiyasida endoprotezlash; 2. Artroskopik usulda davolash. 5. Respublika ixtisoslashtirilgan dermatovenerologiya va kosmetologiya ilmiy-amaliy tibbiyot markazi 1. Dermatologiya venerologiya va kosmetologiya xizmatini rivojlantirish; 2. Ozonoterapiya, magnitoterapiya usullari amaliyoti; 3. Kam uchraydigan teri va tanosil kasalliklarini telemeditsina yordamida tekshirish va davolash. 6. Respublika ixtisoslashtirilgan koʻz mikroxirurgiyasi ilmiy-amaliy tibbiyot markazi 1. Koʻz mikroxirurgiyasi jarrohlik amaliyoti; 2. Yuqori texnologik diagnostika va lazerli jarrohlik amaliyoti. 7. Y.X. Toʻraqulov nomidagi respublika ixtisoslashtirilgan endokrinologiya ilmiy-amaliy tibbiyot markazi 1. Qand kasalligida diabet toʻpiq sindromida jarrohlik amaliyoti; 2. Qalqonsimon bez tugunli kasalliklarida jarrohlik amaliyoti. 8. Respublika ixtisoslashtirilgan allergologiya ilmiy-amaliytibbiyotmarkazi 1. Allergik kasalliklarni erta aniqlash usullarini joriy etish; 2. Allergik kasalliklarni davolash boʻyicha yangi usullarni tatbiq qilish. 9. Respublika ixtisoslashtirilgan terapiya va tibbiy reabilitatsiya ilmiy-amaliy tibbiyot markazi 1. Hududiy xususiyatlarni hisobga olgan holda, surunkali gastritlardagi atrofik jarayonlarni erta tashxisi; 2. Koronavirus infeksiyasidan keyingi surunkali obstruktiv oʻpka kasalligida kardiorespirator tizimi funksional buzilishlarini aniqlash algoritmini modullashtirish. 10. Respublika ixtisoslashtirilgan ftiziatriya va pulmonologiya ilmiy-amaliy tibbiyot markazi Ftiziatriya va pulmonologiya yoʻnalishida yuqori texnologik davolash va tashxislash usullarini tatbiq etish 11. Respublika ixtisoslashtirilgan neyroxirurgiya ilmiy-amaliy tibbiyot markazi 1. Boʻyin umurtqasida yuqori texnologik jarrohlik amaliyoti; 2. Bosh miya oʻsmalarining jarrohlik amaliyoti. 12. Respublika ixtisoslashtirilgan akusherlik va ginekologiya ilmiy-amaliy tibbiyot markazi Laporoskopik mioektomiya, gisterektomiya jarrohlik amaliyotlari. 13. Respublika xirurgik angionevrologiya ixtisoslashtirilgan markazi Uyqu venasi orqali kam invaziv jarrohlik amaliyoti. 14. Respublika ixtisoslashtirilgan onkologiya va radiologiya ilmiy-amaliy tibbiyot markazi 1. Sut bezini xavfli oʻsmalarini erta aniqlash; 2. Qiziloʻngach xavfli jarrohlik amaliyoti. 15. Respublika ixtisoslashtirilgan kardiologiya ilmiy-amaliy tibbiyot markazi 1. Koronarografiya va stentlash amaliyoti; 2. Hudud birlamchi boʻgʻin mutaxassislarini malakasini oshirish uchun oʻquv dasturlar. 16. Respublika ixtisoslashtirilgan gematologiya va qon quyish ilmiy-amaliy tibbiyot markazi Anemiyaning ogʻir turlari, trombotsitar kasalliklari mavjud bemorlarni tashxislash va davolash usullarini joriy etish. 17. Respublika ixtisoslashtirilgan nefrologiya va buyrak transplantatsiyasi ilmiy-amaliy tibbiyot markazi Yurak qon-tomir, gipertonik kasalliklar va qandli diabet kasalliklar orasida surunkali buyrak yetishmovchiligini erta aniqlash. 18. Respublika ixtisoslashtirilgan epidemiologiya, mikrobiologiya, yuqumli va parazitar kasalliklar ilmiy-amaliy tibbiyot markazi 1. Zamonaviy molekulyar genetik PZR usullarini tatbiq qilish; 2. Bakteriologik tashxislash va antibiotikka chidamlilikni aniqlashning zamonaviy usullarini tatbiq qilish. 19. Respublika ixtisoslashtirilgan ruhiy salomatlik ilmiy-amaliy tibbiyot markazi Narkologik kasalliklarni tashxislash va davolashda yangi usullarni tatbiq etish. 20. Respublika shoshilinch tibbiy yordam ilmiy markazi Aholiga zamonaviy shoshilinch tibbiy yordam koʻrsatish. 21. Respublika ixtisoslashtirilgan nevrologiya va insult ilmiy-amaliy tibbiyot markazi Nevrologiya va insult kasalliklarini oldini olish, tashxislash. 22. Sanitariya, gigiyena va kasb kasalliklari ilmiy-tadqiqot instituti 1. Sanoat korxonalarida mehnat sharoiti hamda rejimini yaxshilash, kasb kasalliklarini oldini olish; 2. Bolalar va oʻsmirlar sogʻligini saqlash va mustahkamlash, ovqatlanishning gigiyenik asoslarini ishlab chiqish. 23. Virusologiya ilmiy-tadqiqot instituti 1. Aholiga virusli gepatit “A” va “V” turlari tashxisi uchun xizmatlar koʻrsatish; 2. Laboratoriya mutaxassislari virusologiya kursi va shifokor-virusologlarning professional ixtisoslashuv dasturlari bilan taʼminlash. 24. Bolalar milliy tibbiyot markazi Bolalarda kardio hamda neyroxirurgik jarrohlik amaliyotlari. T/r Asbob-uskunalar Soni 1. EXO kardiograf 3 2. Sistouretroskopiya uchun toʻplam 1 3. Ureteroskopiya uchun toʻplam 1 4. Teri orqali nefroskopiya uchun toʻplam 1 5. Eksimer nuri (308nm) uskunasi 1 6. Kombinirlangan (UFA, UFV) ultrabinafsha kabinasi 1 7. Mahalliy nurlantirish uchun ultrabinafsha nurlari (UFA, UFB) uskunasi 1 8. Avtomatik immunolyuminessent analizatori 1 9. Lyuminessent (flyuoressent) mikroskop monitori bilan 1 10. Koxlear implantatsiya uchun instrumentlar toʻplami 1 11. Universal operatsion mikroskop 1 12. Stomatologik bormashinasi 1 13. Neyroxirurgik operatsiyalar uchun toʻplam 1 14. Neyroxirurgiya, neonatal xirurgiya, LOR uchun operatsion mikroskop 1 15. Neyroxirurgiya uchun ultratovushli soʻrgʻich 1 16. Nebulayzer 1 17. Spirograf 2 18. Sistoskop toʻplami 1 19. Fibrobronxoskop 1 20. Neyroxirurgik operatsiyalar uchun toʻliq komplekt toʻplami 1 21. Chaqaloqlar uchun sipap apparati 3 22. Katta ginekologik toʻplami 2 23. Gisterorezektoskop apparati 1 24. Chaqaloqlar uchun inkubator 4 25. Chaqaloqlar uchun transport inkubator 2 26. Jarrohlik elektrogidravlik stoli 1 27. Ekspert sinfdagi koʻp funksiyali ultratovush skaneri 1 28. Bronxoskopiya uchun apparati va rangli printer bilan 1 29. Defibrillyator qiziloʻngach orqali elektrostimulyatsiya bilan 1 30. Sunʼiy qon aylantirish apparati 1 31. Kardioxirurgik asboblarni yigʻindisi 1 32. Kislota-ishqor holatini aniqlovchi apparat 1 33. Suv tozalash moslamasi 2 Jami 44